**REPUBLIKA HRVATSKA**

**OSNOVNA ŠKOLA CENTAR**

**P U LA**

**DANTEOV TRG 2**

KLASA:003-06/21-01/04

URBROJ:2168/01-55-53-10-21-2

Pula, 10. rujna 2021.

**ZAPISNIK 4. SJEDNICE ŠKOLSKOG ODBORA**

Početak sjednice: 12:30h

Prisutni: Ljiljana Glad-Racan, Borka Sladonja, Drita Jusufi, Dijana Šain, Laura Svorcan Kostić, Sandra Žmak Đapić i Teodora Grubešić

Odsutni: -

Prisustvovale: Loreta Ribarić, ravnateljica i Karmen Zekić-Žgomba, tajnica

**Dnevni red:**

1. Prihvaćanje Zapisnika s prethodne, 3. sjednice ŠO
2. Verifikacija mandata Dijane Šain, imenovane od strane osnivača
3. Davanje prethodne suglasnosti za donošenje Odluke o poslovno uvjetovanom otkazu ugovora o radu
4. Različito

**Ad 1.) Prihvaćanje Zapisnika s prethodne, 3. sjednice ŠO:**

Pročitan je Zapisnik s prethodne 3. e- sjednice te su ga članice ŠO jednoglasno prihvatile.

Zaključak: ) Jednoglasno je prihvaćen Zapisnik s prethodne sjednice.

**Ad 2.) Verifikacija mandata Dijane Šain imenovane od strane osnivača**

Provjeren je identitet s podacima iz akta o imenovanju te je utvrđeno da je mandat imenovne članice Školskog odbora istinit.

Zaključak: Verificirani mandat je jednoglasno prihvaćen od članova Školskog odbora.

**Ad 3.) Davanje prethodne suglasnosti za donošenje Odluke o poslovno uvjetovanom otkazu ugovora o radu**

Svi nazočni su potvrdili prethodnu suglasnost za donošenje Odluke o poslovno uvjetovanu otkazu ugovora o radu Nini Ilić. Ona je imala ugovor za radno mjesto učiteljice razredne nastave u posebnom razrednom odjelu. S obzirom da su učenici prešli u više razrede, u nižim razredima PRO nestaje potreba za navedenim radnim mjestom.

Zaključak: Potvrđena je prethodna suglasnost za donošenje Odluke o poslovno uvjetovanu otkazu ugovora o radu Nini Ilić.

**Ad 4.) Različito**

a) Ravnateljica objašnjava organizaciju rada škole u školskoj godini. 2021./2022. koja je usklađena s epidemiološkim mjerama; zbog samo jednog uporabljivog ulaza za djecu, nastava u nižim razredima započinje u 8h, u višim u 8:45h. Ove je godine dozvoljeno miješanje djece na izbornoj nastavi i u produženom boravku.

Zaključak: Objašnjena je organizacija rada škole u šk. G. 2021./2022., usklađena s epidemiološkim mjerama.

b) Predstavnica Vijeća roditelja je upoznala ŠO da agencija Event-s iz Pule nije vratila i ne namjerava vratiti uplaćeni novac roditelja za školski izlet predviđen prije razdoblja epidemije COVID-a 19. Prijedlog je da ravnateljica kontaktira agenciju i zatraži da se organizira neki izlet u skladu s epidemiološkim mjerama.

Zaključak: Ravnateljica će kontaktirati turističku agenciju Event-s zbog nevraćenog novca roditelja za neprovedene izlete.

c) Razgovaralo se o potrebi i mogućnostima za očuvanjem broja djeca u OŠ Centar. Članice ŠO napomenule su da bi bilo dobro za školu pokušati izmijeniti (proširiti) upisno područje s obzirom da periferne škole u Puli imaju velik broj djece, a škole u središtu gube djecu zbog „nestanka“ stanovništva u centru grada; zbog iseljavanja i prenamjene objekata u turističke apartmane. Također, moli se da Upravni odjel za obrazovanje, sport i tehničku kulturu IŽ ne pristaje na odlazak djece koja pripadaju upisnom području OŠ Centar u druge škole ukoliko ne postoji valjan razlog.

Zaključak: Članice ŠO suglasile su se da bi bilo dobro proširiti upisno područje te zaustaviti odljev učenika iz OŠ Centar ukoliko ne postoji valjan razlog, a pripadaju našem upisnom području.

d) Ukazana je ponovno potreba za odobravanjem parkirališnih mjesta za OŠ Centar za potrebe roditelja i učenika. Predlaže se da od 7:30 do 8:30 parkirna mjesta uz školu budu oslobođena za dovoženje učenika. Ukazano je i na ometanje od strane motora koji zauzimaju prostor ispred škole.

Zaključak: Dogovoreno je da će članice ŠO poslati pisani zahtjev Gradu za osiguravanjem parkirnih mjesta blizu škole za potrebe roditelja i učenika.

Sjednica je završena u 13:45h.

U Puli, 10. rujna 2021.

Zapisničarka: Predsjednica Školskog odbora:

\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Borka Sladonja, prof. Ljiljana Glad-Racan, prof.